জামিন অযোগ্য মামলায় রামগোপাল ভার্মার জেল,সঙ্গে জরিমানা

বিতর্কিত বলিউড পরিচালক রামগোপাল বর্মা অতি সম্প্রতি চেক বাউন্স মামলায়(cheque bounce case)দোষী সাব্যস্ত হয়েছেন। সাজা হিসেবে পরিচালককে তিন মাসের কারাদণ্ডের নির্দেশ দিয়েছে মুম্বইয়ের আন্ধেরির ম্যাজিস্ট্রেট আদালত। এই মামলায় আদালতের নির্দেশ অনুযায়ী রামগোপাল জামিনও পাবেন না (Ram Gopal Varma convicted)। এবার কি তাহলে সত্যি সত্যি রামগোপাল বার্মা জেলে যেতে চলেছেন। বলিউড এই পরিচালককে বিতর্ক যেন পিছু ছাড়ে না। কখনো বেফাঁস মন্তব্য অথবা আইনি বিপাক এসব যেন তাঁর নিত্য সঙ্গী।
খবর অনুযায়ী ২০১৮ সালে একটি ছবি তৈরীর সময় রামগোপাল এর বিরুদ্ধে মামলা দায়ের হয়েছিল। বেশ কয়েক বছর ধরে আর্থিক সমস্যায় ভুগছেন বলিউডের এই প্রযোজক-পরিচালক।
সেসময় ছবি তৈরির জন্য মহেশচন্দ্র মিশ্র ‘শ্রী’ নামক একটা সংস্থা তৈরি করেন। যেটি কিনা রামগোপাল বর্মার কোম্পানির ‘বর্মা কর্পোরেশন কোম্পানি’র সঙ্গে জুড়ে ছিল। সেসময় মহেশচন্দ্র মিশ্র নামে ওই ব্যক্তি পরিচালকের বিরুদ্ধে চেক বাউন্সের অভিযোগ আনেন।

এমনকি তার সর্বশেষ ছবিগুলি ও বক্স অফিসে তেমন দাগ ফেলতে পারেনি। অর্থাৎ ব্যবসা করতে সফল হয়নি। যে কারণে নিজের অফিসও বিক্রি করে দিতে হয়েছিল রাম গোপাল বর্মাকে।যে কারণে সাম্প্রতিক সময় তাকে কোন ছবি করতে দেখা যায়নি।
সাম্প্রতিক এই ঘটনায় একাধিকবার শুনানি হলেও রামগোপাল হাজিরা দেননি আদালতে। আইনি নোটিস পেলেও বারবার অনুপস্থিত থেকেছেন শুনানির সময়ে। শেষমেশ এবার আন্ধেরির ম্যাজিস্ট্রেট কোর্টের তরফে পরিচালককে ৩ মাসের কারাদণ্ড দেওয়া হয়েছে। তাও আবার জামিন অযোগ্য ধারায়। শুধু তাই নয়, এর পাশাপাশি মোটা অঙ্কের জরিমানাও হয়েছে তাঁর উপর। আর্থিক ক্ষতিপূরণ হিসেবে ওই সংস্থাকে ৩.৭২ লক্ষ টাকাও দিতে হবে রামগোপালকে। আদালতের নির্দেশ অনুযায়ী, এই তিন মাসের মধ্যে মামলাকারীকে ক্ষতিপূরণ দিতে না পারলে রামগোপালের জেল সাজার মেয়াদ আরও তিন মাস বেড়ে যাবে।
প্রসঙ্গত, ‘সিন্ডিকেট’ নামে নতুন সিনেমার ঘোষণা করেছেন রামগোপাল ভার্মা।
তা এখন অনেকটাই অনিশ্চিত পথে হাঁটতে শুরু করল।